Die voetval van my ink - INK - INK Die voetval van my ink - INK
Titel: Die voetval van my ink
Datum gepubliseer: 17 Julie 2019 Aantal woorde: 137 50 Kere gelees ♥2
in die tydmasjien van my hart
lê ontelbare herinneringe
drome wat geruisloos
op naaldekokervlerke swerf
tot daar waar die sterre
in die wye oseaan sak
die geklap van engelvlerke deur my denke
en die ink van my stem
tot by die oewers van die hemel
waar die son halflyf
in die water hang
onder die asemhaling van my hart
vul skadu’s op papier
aan die einde van ‘n duisend tree
bly daar net die eggos van ‘n vergete sprokie
wat smekend wag
op ‘n finale wals
deur die kraaispore van my hart
skulp ek my trane en lag
in die drywende dialek
waar my vrygees kleef
breek ‘n donkermaan
wat in inktrane
onder die voetval van my ink
is waar my woorde